CELEX: 52000PC0649
Language: fi
Date: 2000-10-10
Title: Muutettu ehdotus: neuvoston päätös syrjinnän torjumista koskevan yhteisön toimintaohjelman perustamisesta vuosiksi 2001-2006 (komission EY:n perustamissopimuksen 250 artiklan 2 kohdan nojalla esittämä)

Avis juridique important

|

52000PC0649

Muutettu ehdotus: neuvoston päätös syrjinnän torjumista koskevan yhteisön toimintaohjelman perustamisesta vuosiksi 2001-2006 (komission EY:n perustamissopimuksen 250 artiklan 2 kohdan nojalla esittämä)  /* KOM/2000/0649 lopull. - CNS 99/0251 */  

Virallinen lehti nro 062 E , 27/02/2001 s. 0119 - 0130

Muutettu ehdotus: NEUVOSTON PÄÄTÖS syrjinnän torjumista koskevan yhteisön toimintaohjelman perustamisesta vuosiksi 2001-2006(komission EY:n perustamissopimuksen 250 (2) artiklan nojalla esittämä)PERUSTELUTI. JohdantoKomissio hyväksyi 25 päivänä marraskuuta 1999 ehdotuksen neuvoston päätökseksi syrjinnän torjumista koskevan yhteisön toimintaohjelman perustamisesta vuosiksi 2001-2006. Ehdotus kuului toimenpidepakettiin, joka perustuu Euroopan yhteisön perustamissopimuksen 13 artiklaan. Alueiden komitea antoi ehdotuspaketista lausuntonsa 12 päivänä huhtikuuta 2000 ja talous- ja sosiaalikomitea 25 päivänä toukokuuta 2000. Euroopan parlamentti antoi lausuntonsa ehdotuksesta neuvoston päätökseksi yhteisön toimintaohjelman perustamisesta 5 päivänä lokakuuta 2000.Komissio on nyt muuttanut alkuperäistä ehdotustaan näiden lausuntojen perusteella.II. MuutoksetKomissio on selventänyt, että myös syrjinnän ehkäiseminen on tärkeä syrjinnän torjumisen väline. Ehdotuksen tavoitteisiin on sisällytetty myös oma-apuryhmien aseman vahvistaminen.Ehdotuksen toiminta-aloja on selkeytetty, ja niihin on otettu mukaan moniin eri tekijöihin perustuva syrjintä.Ehdotuksessa tunnustetaan syrjinnän kohteeksi joutuvien ryhmien erilaisuus ja se, että johonkin syrjintäperusteeseen saattaa liittyä erityisiä vaikeuksia.Ohjelmaan liittyvän tiedonsaannin merkitystä on korostettu, jotta vammaiset ja muut voisivat helpommin osallistua siihen. Itse ohjelman teksti ja siihen liittyvät suuntaviivat laaditaan selvällä ja ymmärrettävällä kielellä, ja ehdotuksessa otetaan mahdollisuuksien mukaan huomioon ohjelmaan osallistuvien vammaisten erityistarpeet.Johdanto-osan kappaleissa korostetaan tarvetta kehittää yhtäläisten mahdollisuuksien politiikkaa uusilla aloilla sen lisäksi, että sitä vahvistetaan nykyisillä aloilla. Sukupuolten tasa-arvo on otettava huomioon ehdotuksen kaikilla tasoilla, ja kaikkia syrjintäperusteita on pidettävä yhtä merkittävinä.Kansalaisjärjestöjen asemaa ohjelmassa on korostettu, ja komissio toimittaa niille asiaankuuluvat tiedot. Johdanto-osan kappaleissa tunnustetaan kaikenkokoisten kansalaisjärjestöjen merkitys ja tarve antaa niille perusrahoitusta.Tarvetta johdonmukaisuuteen ja täydentävyyteen muihin ohjelmiin kuuluvien toimien kanssa on korostettu entisestään. Tällaisia toimia ovat esimerkiksi tasa-arvon alalla, yhteisön tilasto-ohjelmassa ja muussa tutkimustoiminnassa toteutettavat toimet.Ohjelmaan sisältyvissä kansainvälisissä vaihtotoimissa on oltava osallistujia vähintään kolmesta jäsenvaltiosta, kun aiempi vaatimus oli neljä.1999/0251 (CNS)Muutettu ehdotus:NEUVOSTON PÄÄTÖSsyrjinnän torjumista koskevan yhteisön toimintaohjelman perustamisesta vuosiksi 2001-2006(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 13 artiklan,ottaa huomioon komission ehdotuksen [1],[1]  KOM (1999) XXX 567 lopullinen.ottaa huomioon Euroopan parlamentin lausunnon [2],[2]  Ei vielä julkaistu virallisessa lehdessä.ottaa huomioon talous- ja sosiaalikomitean lausunnon [3],[3]  Lausunto annettu 12.4.2000 (ei vielä julkaistu virallisessa lehdessä).ottaa huomioon alueiden komitean lausunnon [4],[4]  Lausunto annettu 31.5.2000 (ei vielä julkaistu virallisessa lehdessä).sekä katsoo seuraavaa:(1) Euroopan unioni perustuu vapauden, demokratian, ihmisoikeuksien ja perusvapauksien kunnioittamisen sekä lainsäädännön noudattamisen periaatteille, jotka ovat yhteisiä kaikille jäsenvaltioille. Euroopan unionista tehdyn sopimuksen 6 artiklan 2 kohdan mukaisesti unioni pitää arvossa yhteisön oikeuden yleisinä periaatteina perusoikeuksia, sellaisina kuin ne taataan ihmisoikeuksien ja perusvapauksien suojaamiseksi tehdyssä Euroopan yleissopimuksessa ja sellaisina, millaisiksi ne ovat muodostuneet jäsenvaltioille yhteisten perustuslaillisten perinteiden mukaan.(2) Euroopan parlamentti on toistuvasti kehottanut voimakkain sanoin Euroopan unionia kehittämään ja vahvistamaan yhtäläistä kohtelua ja yhtäläisiä mahdollisuuksia koskevaa politiikkaansa kaikilla syrjinnän aloilla.(3) Yhteisön tasoisista toimista erityisesti naisten ja miesten tasa-arvon alalla saatujen kokemusten perusteella voidaan todeta, että syrjinnän torjuminen käytännössä vaatii vastavuoroisesti toisiaan vahvistavien eri toimenpiteiden, erityisesti lainsäädännön ja käytännön toimien yhdistelmää. Samanlaisia kokemuksia on saatu rotuun ja etniseen alkuperään sekä vammaisuuteen liittyviltä aloilta. Komissio on ottanut tämän huomioon tehdessään ehdotuksia. [5][5]  Katso tähän pakettiin kuuluvat erilliset direktiiviehdotukset yhtäläistä kohtelua työssä koskevien yleisten puitteiden luomisesta ja yhtäläisen kohtelun periaatteen toteuttamisesta rodusta ja etnisestä alkuperästä riippumatta.(4) Tässä ohjelmassa olisi käsiteltävä kaikkia syrjintäperusteita, lukuun ottamatta sukupuolista syrjintää, jota käsitellään erityisessä yhteisön toiminnassa. Eri syihin perustuvassa syrjinnässä voi olla samanlaisia piirteitä, ja sitä voidaan torjua samoin keinoin. Syrjinnän torjumisesta jollakin alalla, myös sukupuolisen syrjinnän alalla, vuosien ajalta saatuja kokemuksia voidaan hyödyntää muilla aloilla, mutta syrjinnän eri muotojen erityispiirteet on kuitenkin otettava huomioon. Näin ollen esimerkiksi vammaisten erityistarpeet on otettava huomioon toimien ja tulosten saatavuuden osalta.(4 a) Syrjinnän eri muotoja ei aseteta tärkeysjärjestykseen: kaikki syrjintä on yhtä tuomittavaa. Ohjelman tarkoituksena on vaihtaa jäsenvaltioissa toteutettavia hyviä toimintatapoja ja edistää uusien toimintatapojen ja politiikan kehittämistä syrjinnän, myös moniin eri tekijöihin perustuvan syrjinnän, torjumiseksi. Tämä ehdotus voi auttaa yhteisöä sen kehittäessä kattavaa strategiaa eri tekijöihin perustuvan syrjinnän torjumiseksi; nyt näitä tekijöitä olisi käsiteltävä yhdessä.(4 b) Pannessaan ohjelmaa täytäntöön yhteisö pyrkii EY:n perustamissopimuksen 3 artiklan 2 kohdan mukaisesti poistamaan eriarvoisuutta miesten ja naisten välillä sekä edistämään miesten ja naisten välistä tasa-arvoa, etenkin kun naiset usein kokevat moniin eri tekijöihin perustuvaa syrjintää.(5) Monilla eurooppalaisilla kansalaisjärjestöillä on kokemusta ja asiantuntemusta syrjinnän torjumisesta samoin kuin syrjinnän kohteeksi joutuneiden ihmisten etujen puolustamisesta Euroopan tasolla. Ne voivat näin ollen auttaa ymmärtämään syrjinnän eri muotoja ja vaikutuksia sekä varmistamaan, että ohjelman suunnittelussa, täytäntöönpanossa ja seurannassa otetaan huomioon syrjinnän kohteeksi joutuneiden ihmisten kokemukset. Yhteisö on aikaisemmin antanut perusrahoitusta syrjinnän torjumisen alalla toimiville eri organisaatioille. Tehokkaasti toimivien kansalaisjärjestöjen perusrahoituksen takaamisesta saattaakin olla merkittävää etua syrjinnän torjumisessa.(6) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [6] 2 artiklan mukaisesti päätöksen täytäntöönpanoa koskevat toimenpiteet olisi hyväksyttävä kyseisen päätöksen 3 artiklassa säädetyn neuvoa-antavan menettelyn mukaisesti.[6]  EYVL L 184, 17.7.1999, s. 23.(7) Yhteisön toimien lisäarvon vahvistamiseksi on tarpeen, että komissio varmistaa yhteistyössä jäsenvaltioiden kanssa kaikilla tasoilla tämän päätöksen ja yhteisön muiden asiaan liittyvien toimintalinjojen, välineiden ja toimien ja varsinkin Euroopan sosiaalirahaston, yleissivistävän ja ammatillisen koulutuksen sekä naisten ja miesten yhtäläisten mahdollisuuksien puitteissa toteutetun toiminnan yhtenäisyyden ja täydentävyyden ja että komissio edistää sosiaalista osallisuutta.(8) Euroopan talousalueesta tehdyssä sopimuksessa (ETA-sopimuksessa) määrätään Euroopan yhteisön ja sen jäsenvaltioiden sekä Euroopan talousalueeseen kuuluvien Euroopan vapaakauppa-alueen maiden (EFTA-/ETA-maiden) yhteistyön lisäämisestä sosiaalisella alalla. Olisi myös määrättävä Keski- ja Itä-Euroopan ehdokasmaiden mahdollisuudesta osallistua ohjelmaan Eurooppa-sopimuksissa, niiden lisäpöytäkirjoissa ja asianomaisten assosiaationeuvostojen päätöksissä vahvistettujen edellytysten mukaisesti, Kyproksen ja Maltan mahdollisuudesta osallistua lisämäärärahojen perusteella kyseisten maiden kanssa sovittavien menettelyjen mukaisesti sekä Turkin mahdollisuudesta osallistua lisämäärärahojen perusteella sen kanssa sovittavien menettelyiden mukaisesti.(8 a) Budjettivallan käyttäjä päättää ohjelman vuosittaisista määrärahoista rahoitusnäkymien mukaisesti.(9) Kaikkien yhteisön toimien onnistumisen kannalta on välttämätöntä valvoa ja arvioida tuloksia verrattuna tavoitteisiin.(10) Jäsenvaltiot eivät pysty riittävällä tavalla saavuttamaan ehdotetun toimen tavoitteita perustamissopimuksen 5 artiklassa määriteltyjen toissijaisuus- ja suhteellisuusperiaatteen mukaisesti muun muassa siksi, että siinä vaaditaan monenkeskistä yhteistyötä, kansainvälistä tiedonvaihtoa ja yhteisön laajuista hyvien toimintatapojen levittämistä. Tässä päätöksessä ei ylitetä sitä, mikä on tarpeen näiden tavoitteiden saavuttamiseksi,ON PÄÄTTÄNYT SEURAAVAA:1 artiklaOhjelman perustaminenTällä päätöksellä perustetaan yhteisön toimintaohjelma, jäljempänä 'ohjelma', rotuun tai etniseen alkuperään, uskontoon tai vakaumukseen, vammaan, ikään taikka sukupuoliseen suuntautumiseen perustuvan syrjinnän torjumiseksi 1 päivän tammikuuta 2001 ja 31 päivän joulukuuta 2006 väliseksi ajaksi.2 artiklaPeriaatteet1. Tässä päätöksessä syrjinnällä tarkoitetaan yhden ihmisen tai ihmisryhmän kohtelemista epäsuotuisammin kuin muita kyseisen ihmisen tai ihmisryhmän rodun tai etnisen alkuperän, uskonnon tai vakaumuksen, vamman, iän taikka sukupuolisen suuntautumisen perusteella taikka näennäisesti puolueettoman säännöksen soveltamista, joka todennäköisesti saattaa kyseisen ihmisen tai ihmisryhmän epäedulliseen asemaan samasta syystä, ellei sen soveltamiseen ole puolueettomia syitä.2. Ohjelmaan kuuluvien toimien suunnittelussa, täytäntöönpanossa ja seurannassa otetaan huomioon syrjinnän kohteeksi joutuneiden ihmisten kokemukset erityisesti alalla toimivien kansalaisjärjestöjen kautta. Ohjelmassa otetaan huomioon syrjinnän vaikutukset uhreihin ja tarvittaessa heidän läheisiinsä.3 artiklaTavoitteetOhjelmalla tuetaan ja täydennetään yhteisön ja jäsenvaltioiden pyrkimyksiä edistää syrjinnän ja moniin eri tekijöihin perustuvan syrjinnän ehkäisemiseksi ja torjumiseksi tarkoitettuja toimia  ottaen tarvittaessa huomioon tulevat lainsäädäntötoimet. Ohjelmalla on seuraavat tavoitteet:(a) Parannetaan syrjintään liittyvien asioiden ymmärtämistä lisäämällä tietoa ja arvioimalla toimintalinjojen ja -tapojen tehokkuutta.(b) Kehitetään tärkeimpien kohdetoimijoiden (erityisesti jäsenvaltioiden, paikallisten ja alueellisten viranomaisten, syrjinnänvastaista toimintaa harjoittavien riippumattomien elinten, työmarkkinaosapuolten ja kaikenkokoisten kansalaisjärjestöjen) kykyä käsitellä ja ehkäistä syrjintää tehokkaammin erityisesti vahvistamalla näiden toimijoiden organisaatioiden osallistumista ja tukemalla Euroopan laajuista tietojen ja hyvien toimintatapojen vaihtoa sekä verkottumista; samalla on otettava huomioon syrjinnän eri muotojen erityispiirteet.(c) Edistetään ja levitetään syrjinnänvastaisen toiminnan perustana olevia arvoja ja toimintatapoja esimerkiksi tiedotuskampanjoiden avulla.4 artiklaYhteisön toimet1. Edellä 3 artiklassa esitettyjen tavoitteiden saavuttamiseksi voidaan panna täytäntöön seuraavat toimet kansainvälisesti:(a) syrjintään liittyvien tekijöiden analysointi, johon sisältyy tilastojen keruu, tutkimus, indikaattoreiden ja vertailuanalyysien kehittäminen, syrjinnänvastaisen lainsäädännön ja toimintatapojen tarkastelu niiden tehokkuuden ja vaikutuksen arvioimiseksi sekä tulosten tehokas levittäminen(b) kohdetoimijoiden välinen kansainvälinen yhteistyö ja Euroopan laajuisen verkottumisen edistäminen syrjinnänvastaista ja syrjintää ehkäisevää toimintaa harjoittavien kansalaisjärjestöjen välillä(c) tietämyksen lisääminen erityisesti korostamalla syrjinnänvastaisen toiminnan eurooppalaista ulottuvuutta ja julkaisemalla ohjelman tuloksia varsinkin tiedonantojen, julkaisujen, kampanjoiden ja tapahtumien kautta.2. Edellä 1 kohdassa tarkoitettujen yhteisön toimien täytäntöönpanoa koskevat järjestelyt annetaan liitteessä.5 artiklaOhjelman täytäntöönpano ja yhteistyö jäsenvaltioiden kanssa1. Komissio(a) varmistaa tähän ohjelmaan liitteen mukaisesti kuuluvien yhteisön toimien täytäntöönpanon(b) kuulee säännöllisesti Euroopan tasoisten kansalaisjärjestöjen ja työmarkkinaosapuolten edustajia ohjelman suunnittelusta, täytäntöönpanosta ja seurannasta sekä siihen liittyvistä poliittisista suuntaviivoista; tähän liittyen komissio toimittaa asiaankuuluvat tiedot kansalaisjärjestöille ja työmarkkinaosapuolille; komissio ilmoittaa 6 artiklan mukaisesti perustetulle komitealle näiden tahojen lausunnoista(c) kannustaa aktiivista yhteistyökumppanuutta ja vuoropuhelua kaikkien ohjelmaan osallistuvien tahojen välillä muun muassa saadakseen aikaan integroidun ja koordinoidun lähestymistavan syrjinnänvastaiseen toimintaan.2. Komissio toteuttaa yhdessä jäsenvaltioiden kanssa tarpeelliset toimet(a) edistääkseen kaikkien asianomaisten tahojen, myös kaikenkokoisten kansalaisjärjestöjen, osallistumista ohjelmaan(b) varmistaakseen ohjelman mukaisesti toteutetuista toimista saatujen tulosten levittämisen(c) taatakseen ohjelmasta tuettavia toimia koskevan avoimen  tiedottamisen sekä riittävän julkisuuden ja seurannan.6 artiklaKomitea1. Komissiota avustaa komitea (jäljempänä 'komitea'), joka muodostuu jäsenvaltioiden edustajista ja jonka puheenjohtajana on komission edustaja.2. Tähän kohtaan viitattaessa sovelletaan päätöksen 1999/468/EY 3 artiklassa säädettyä hallinnollista menettelyä.3. Komission edustajan on kuultava komiteaa erityisesti seuraavista seikoista:(a) ohjelman täytäntöönpanoa koskevat yleiset suuntaviivat(b) vuosittainen talousarvio ja rahoituksen jakaminen eri toimenpiteille(c) vuosittainen toimintasuunnitelma ohjelman toimien täytäntöönpanemiseksi.Komission edustajan on kuultava komiteaa myös muista ohjelman täytäntöönpanoa koskevista asiaankuuluvista aiheista.4. Komission on tiedotettava komitealle säännöllisesti muista syrjinnän torjumiseen liittyvistä yhteisön toimista, jotta varmistetaan ohjelman yhdenmukaisuus ja täydentävyys muiden 7 artiklassa tarkoitettujen toimenpiteiden kanssa. Tarvittaessa komission on luotava säännöllistä ja rakenteellista yhteistyötä komitean ja muiden asiaan liittyvien toimintalinjojen, välineiden ja toimien yhteyteen perustettujen valvontakomiteoiden välille.7 artiklaYhdenmukaisuus ja täydentävyys1. Komissio varmistaa yhdessä jäsenvaltioiden kanssa ohjelman ja muiden unionin ja yhteisön toimintalinjojen, välineiden ja toimien välisen yleisen yhdenmukaisuuden erityisesti perustamalla asianmukaiset mekanismit koordinoidakseen ohjelman toimet tutkimukseen, työllisyyteen, naisten ja miesten tasa-arvoon, sosiaalisen osallisuuden edistämiseen, kulttuuriin, koulutukseen ja nuorisoon sekä yhteisön ulkosuhteisiin liittyvien toimien kanssa.2. Komissio varmistaa yhdessä jäsenvaltioiden kanssa ohjelmaan kuuluvien toimien ja muiden asiaankuuluvien unionin ja yhteisön toimien, erityisesti rakennerahastojen alaisuudessa toteutettavien toimien ja yhteisön Equal-aloitteen välisen yhdenmukaisuuden ja täydentävyyden.3. Jäsenvaltioiden on kaikin mahdollisin keinoin pyrittävä varmistamaan tämän ohjelman mukaisten toimien sekä kansallisella, alueellisella ja paikallisella tasolla toteutettujen toimien välinen yhdenmukaisuus ja täydentävyys.8 artiklaEFTA-/ETA-maiden, Keski- ja Itä-Euroopan ehdokasmaiden, Kyproksen, Maltan ja Turkin osallistuminenOhjelmaan voivat osallistua(a) EFTA-/ETA-maat ETA-sopimuksessa vahvistettujen edellytysten mukaisesti.(b) Keski- ja Itä-Euroopan ehdokasmaat (KIE-maat) Eurooppa-sopimuksissa, niiden lisäpöytäkirjoissa ja eri assosiaationeuvostojen päätöksissä vahvistettujen edellytysten mukaisesti(c) Kypros ja Malta lisämäärärahojen perusteella kyseisten maiden kanssa sovittavien menettelyjen mukaisesti(d) Turkki lisämäärärahojen perusteella kyseisen maan kanssa sovittavien menettelyjen mukaisesti.8 a artiklaBudjettivallan käyttäjä päättää ohjelman vuosittaisista määrärahoista rahoitusnäkymien mukaisesti.9 artiklaValvonta ja arviointi1. Komissio valvoo ohjelmaa säännöllisesti yhteistyössä jäsenvaltioiden kanssa.2. Komissio tekee ohjelmasta arvioinnin riippumattomien asiantuntijoiden avustuksella ottaen tarvittaessa huomioon kansalaisjärjestöjen kannat. Arvioinnissa tarkastellaan 2 artiklassa esitettyjen tavoitteiden saavuttamiseksi toteutettujen toimien asiaankuuluvuutta,  tehokkuutta ja kustannustehokkuutta samoin kuin ohjelman kokonaisvaikutusta.Siinä tarkastellaan myös ohjelman mukaisesti toteutettujen toimien ja yhteisön muiden asiaan liittyvien toimintalinjojen, välineiden ja toimien välistä täydentävyyttä.3. Komission on toimitettava Euroopan parlamentille, neuvostolle, talous- ja sosiaalikomitealle sekä alueiden komitealle arviointiraportti ohjelman täytäntöönpanosta viimeistään 31 päivänä joulukuuta 2005.10 artiklaVoimaantuloTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä,Neuvoston puolestaPuheenjohtajaLIITE: Suuntaviivoja ohjelman täytäntöönpanoa vartenI. Yleiset periaatteetKomissio ja jäsenvaltiot pyrkivät varmistamaan, että kaikki tähän ohjelmaan liittyvät tekstit, suuntaviivat ja ehdotuspyynnöt muotoillaan selvästi, yksinkertaisesti ja ymmärrettävästi, jotta ihmisten olisi helpompi osallistua ohjelmaan.Tarvittaessa voidaan harkita erityisavun tarjoamista ohjelmaan osallistumista estävien tekijöiden poistamiseksi.Ohjelman toimissa noudatetaan tasa-arvon valtavirtaistamisen periaatetta ja kiinnitetään huomiota tapauksiin, joissa syrjinnän uhrin sukupuolella on vaikutusta esiintyneeseen syrjintään.II. Toiminta-alatOhjelma voi toimia seuraavilla aloilla:(a) syrjinnänvastaisen toiminnan edistäminen julkishallinnossa ja sen kautta (esim. poliisi, oikeuslaitos, terveydenhuolto, sosiaaliturva, koulutus)(b) syrjinnänvastaisen toiminnan edistäminen tiedotusvälineissä ja niiden kautta(c) syrjivien esteiden poistaminen osallistumisesta päätöksentekoon ja demokraattiseen prosessiin(d) syrjivien esteiden poistaminen tavaroiden ja palveluiden, myös asunto-, liikenne-, kulttuuri-, vapaa-ajan ja urheilupalvelujen tarjonnasta(e) tehokkaiden syrjinnän, myös eri tekijöihin perustuvan syrjinnän, valvontavälineiden ja -menetelmien löytäminen(f) sellaisten välineiden ja menetelmien löytäminen, joilla pystytään levittämään tehokkaasti tietoa oikeudesta yhtäläiseen kohteluun ja syrjimättömyyteen(g) sellaisten menetelmien löytäminen, joilla sisällytetään syrjinnänvastaiset toimintalinjat ja toimintatavat kaikkeen toimintaan (mainstreaming).Ohjelman aiheita voidaan mukauttaa tai täydentää 6 artiklassa säädetyn menettelyn mukaisesti vuosittain tehtävän tarkistuksen perusteella. Tässä on otettava huomioon ohjelman valmistelevista toimista ja muista yhteisön toimintalinjoista, välineistä ja toimista saadut tulokset.Komissio voi käyttää ohjelman toteuttamisessa teknistä ja/tai hallinnollista apua, josta hyötyvät sekä komissio että ohjelman edunsaajat. Apu voi liittyä tietojen etsintään, valmisteluun, hallintoon, seurantaan, tarkastukseen ja valvontaan.Komissio voi toteuttaa myös tiedotus-, julkaisu- ja levitystoimia. Lisäksi se voi tehdä arviointitutkimuksia ja järjestää seminaareja tai muita asiantuntijakokouksia.III. ToimetLohko 1 - Analysointi ja arviointiSeuraaville toimenpiteille voidaan myöntää tukea:(1) syrjinnän laajuutta yhteisössä koskevien vertailukelpoisten tilastojen kehittämien ja levittäminen(2) syrjinnänvastaisten toimintalinjojen ja toimintatapojen tehokkuuden arvioimiseksi tarkoitettujen menetelmien ja indikaattoreiden (vertailuanalyysi) kehittäminen ja levittäminen(3) syrjinnänvastaisen lainsäädännön ja toimintatapojen analysointi vuosiraporttien avulla niiden tehokkuuden arvioimiseksi ja saatujen kokemusten levittämiseksi(4) ensisijaisia aiheita koskevat aihekohtaiset tutkimukset, joissa vertaillaan yhtä syrjintäperustetta koskevia eri lähestymistapoja tai syrjintään yleensä sovellettavia eri lähestymistapoja.Lohkon täytäntöönpanossa komissio haluaa taata yhdenmukaisuuden ja täydentävyyden erityisesti Euroopan rasismin ja muukalaisvihan seurantakeskuksen, yhteisön tutkimuksen ja kehittämisen puiteohjelman sekä yhteisön tilasto-ohjelman toimien kanssa.Lohko 2 - Kapasiteetin lisääminenSeuraavia toimenpiteitä voidaan tukea, jotta voitaisiin parantaa syrjinnänvastaista toimintaa harjoittavien kohdetoimijoiden kapasiteettia ja tehokkuutta:(1) Kansainväliset vaihtotoimet, joissa on mukana toimijoita vähintään  kolmesta jäsenvaltiosta ja joissa siirretään tietoja, saatuja kokemuksia ja hyväksi todettuja toimintatapoja. Toimiin voi sisältyä valittuihin aiheisiin liittyvien prosessien, menetelmien ja välineiden tehokkuuden vertailu; hyvien toimintatapojen keskinäinen vaihto ja soveltaminen; henkilöstövaihdot; tuotteiden, prosessien, strategian ja menetelmien yhteinen kehittäminen; hyviksi havaittujen menetelmien, välineiden ja prosessien mukauttaminen eri ympäristöihin ja/tai tulosten, tiedotusmateriaalin ja tapahtumien yhteinen levitys. Tukihakemusten valinnassa otetaan huomioon syrjinnän eri muodot.(2) Perusrahoitus 90 prosenttiin asti alalla toimiville Euroopan tason kansalaisjärjestöille, joilla on kokemusta syrjinnän torjumisesta ja syrjittyjen etujen puolustamisesta. Tavoitteena on kehittää integroitu ja koordinoitu lähestymistapa syrjinnänvastaiseen toimintaan.Organisaatioiden tukikelpoisuutta koskevat perusteet vahvistetaan 6 artiklassa säädetyn menettelyn mukaisesti. Näissä perusteissa voidaan ottaa huomioon syrjinnän kohteeksi joutuneiden ryhmien erilaisuus ja epäyhtenäisyys.Lohko 3 - Tietämyksen lisääminenSeuraaville toimenpiteille voidaan myöntää tukea:(1) Euroopan laajuisten konferenssien, seminaarien ja tapahtuminen järjestäminen.(2) Jäsenvaltioiden järjestämät seminaarit, joilla tuetaan syrjinnän torjumista koskevan yhteisön lainsäädännön täytäntöönpanoa, sekä eurooppalaisen ulottuvuuden edistäminen kansallisella tasolla järjestettävissä tapahtumissa.(3) Euroopan laajuisten tiedotuskampanjojen ja tapahtumien järjestäminen kansainvälisen tiedonvaihdon edistämiseksi sekä hyvien toimintatapojen löytämiseksi ja levittämiseksi; tähän sisältyy myös palkintojen myöntäminen lohkoon 2 kuluville menestyksekkäille toimille syrjinnänvastaisten toimien esiin tuomiseksi.(4) Materiaalin julkaiseminen ohjelman tulosten levittämiseksi. Tähän sisältyen on laadittava Internetiin kotisivu, jossa annetaan esimerkkejä hyvistä toimintatavoista, tarjotaan tilaisuus ajatustenvaihtoon ja annetaan käyttöön tietokanta kansainvälisestä vaihdosta mahdollisesti kiinnostuneille tahoille.IV. Tukihakemusten jättäminenLohko 1 Tämä lohko toteutetaan pääasiassa tarjouspyynnöin. Kansallisten tilastotoimistojen kanssa tehtävään yhteistyöhön sovelletaan Eurostatin menettelyitä.Lohko 2 Lohko 2.1 toteutetaan komission järjestämien ehdotuspyyntöjen perusteella.Lohko 2.2 toteutetaan komission järjestämien ehdotuspyyntöjen perusteella.Lohko 3 Tämä lohko toteutetaan yleisesti tarjouspyyntöjen perusteella. Lohkoon 3.2 ja 3.3 kuuluvia toimia voidaan kuitenkin tukea esimerkiksi jäsenvaltioiden esittämien tukihakemusten perusteella.